**“Размаўляем па-беларуску” №2**

**Вядучы:** Прывітанне, паважаныя сябры! Калі вы з намі, значыць імкненне да ведаў – гэта ваша якасць. Гэта віктарына “Размаўляем па-беларуску”, у якой кожны можа паспрабаваць сябе ў ролі лінгвіста. Трэба толькі пачаць размаўляць з усмешкай, з пяшчотай на вуснах і іншым таксама захочацца. Галоўнае не саромецца недасканалай гаворкі на роднай мове. Так кажам мы тым, хто толькі пачынае гаварыць па-беларуску. Але да сённяшніх гульцоў гэта не адносіцца. Падчас гульні вас нязменна чакаюць станоўчыя эмоцыі і ўражанні.

Паважаныя гульцы. Каб спрэчныя пытанні не завялі нас у моўны тупік, за ходам гульні будзе сачыць мовазнаўца, філолаг Талочка Наталля Вацлаваўна.

Мова, родная мова!

У марах, у песнях , у снах

Мае ў ёй кожнае слова

Свой колер, свой смак і пах!

А.Грачанікаў

**А цяпер давайце пазнаёмімся з нашымі камандамі**

Поспехаў гульцам. А роднае слова, хай звініць, як песня жаўрукова!

**1 конкурс – “ПРЫГАДВАЕМ”**

На этапе “Прыгадваем” гульцы шукаюць адказы на слайд-пытанні. Прыгадаць прадмет або з’яву і назваць іх па-беларуску – вось першае заданне. 5 секунд на роздум і падказка - адна літара ў слове.

Каманда, што адкажа на пытанне правільна першай, атрымае ва ўзнагароду 2 балы. **Падымаць руку ў першым конкурсе можа толькі капітан**.

І так, што гэта?

* Хата
* Зорка
* Нажніцы
* Шкарпэткі
* Кажух
* Пальчаткі

**2 конкурс – “ПЕРАКЛАДАЕМ”**

На другім этапе віктарыны каманды будуць перакладаць з рускай мовы на беларускую словы, словазлучэнні і сказы. Рабіць гэта яны будуць паасобку (па парах)

1) Февраль (люты)

Рождественские забавы (калядныя забавы)

В эти праздничные дни у меня приподнятое настроение (у гэтыя святочныя дні ў мяне прыўзняты настрой)

2) Декабрь (снежань)

Январская вьюга (студзеньская завея, віхура, мяцеліца)

Разрешите поздравить вас с Рождеством (дазвольце павіншаваць вас з Раством, Калядамі)

3) Январь (студзень)

Настоящие холода (сапраўдныя халады)

По деревням, по городам идёт зима-хозяйка к нам (па вёсках, па гарадах ідзе зіма-гаспадыня да нас)

Эсперт: Паважаныя гульцы. Усё складваецца добра. Галоўнае, цудоўны і святочны настрой. Здаецца, што цяпер усе будуць ведаць, што Рождество па-беларуску – Каляды, Коляды, Раство. А ў месным склоне множнага ліку ў нас назоўнікі заканчваюцца на –ах: па гарадах, лугах, па марах і акіянах. А ў госці сардэчнга запрашаем да нас, а не к нам. Жадаю поспехаў у наступных конкурсах.

**3 конкурс “ТЛУМАЧЫМ”**

Гуляем далей. Эпізод “Тлумачым”. Мэта гэтай гульні – растлумачыць сэнс беларускіх слоў. Рэдкаўжывальных і не толькі. Вывесці на чыстую ваду сэнс кожнага камандам дапамогуць падказкі. Ну, а гульцам застанецца выбраць з трох варыянтаў правільны і залічыць на агульны рахунак каманды 3 балы. Калі каманду часова напаткае няўдача, свой варыянт дасць сапернік і заробіць на падборы 2 ачкі.

Пачынае каманда з меншай колькасцю балаў. Гэта…

1) дзеяслоў ІМЖЭЦЬ. Што яно абазначае?

- гэта мерзнуць, дрыжаць

- падаць, асядаць дробнымі кропелькамі

- награвацца, кіпець

Можна сказаць так: на вуліцы ўвесь дзень імжэла

2) дзеяслоў ЗАБРЫМЕЦЬ

- пачаць зіхацець, пералівацца

- пакрыцца сухім пылам

- ствараць шум, грукат

На Свіслачы забрымела медзь, неба ў ёй умывалася (Янка Купала)

3) слова КАПЕЦ

- інструмент для згладжвання няроўнасцей

- куча агародніны, накрытая ад марозу саломай і зямлёй

- загана ў чым-небудзь у выглядзе дзіркі, шчыліны

У капцах раней трымалі моркву, бульбу, буракі

4) слова ШЧАДРЭЦ

- гэта птушка з прамой дзюбай, што жыве каля вады

- чалавек, які ахвотна дзеліцца з другімі грашыма, нескупы

- звычай адзначаць вечар напярэдадні Новага года

5) прыметнік КАЛЯНЫ

- цвёрды, грубы навобмацак, нягнуткі

- узбуджаны, які з запалам аддаецца справе

- прыемны на смак, апетытны

6) прыметнік АСМЯГЛЫ

- гэта мяккі, пухлы, быццам надзьмуты

- які не вызначаецца смеласцю, сарамлівасцю

- сухі, перасохлы, які страціў вільготнасць

Асмяглай можа быць зямля, могуь быць асмяглымі вусны ўлетку, напрыклад

**4 конкурс “УЖЫВАЕМ”**

Цяпер мы будзем спрабаваць правільна ўжываць фразеалагізмы, папярэдне раскрыўшы іх сэнс, але спачатку даведаемся, якія ўстойлівыя адзінкі выберуць нашы каманды. Першым канверт з фразеалагізмам выбірае капітан каманды, у якой менш ачкоў. Гэта пакуль што… і капітан. 6 канвертаў – выбраць адзін (спачатку выбірае адна каманда і называе свой фразеалагізм, потым выбірае другая каманда)

1 – **Кату ці сабаку пад хвост** (марная праца, марная трата сіл і часу; толочь воду в ступе, без слёз не глянешь, смотреть не на что; курам на смех, ні к чорту, нікуды не варты, адны слёзы, глядзець няма на што)

2 – **Хварэць на пана** (зазнацца, ленавацца, весці сябе высакамерна, фанабэрыста, доўга спаць, вылёжвацца; біць бібікі; драць нос, задзіраць нос, давіць вуха; задитрать нос, давать храпака)

Паслухайце, што трэба зрабіць. Я даю вам 30 секунд на тое, каб вы:

1) растлумачылі сэнс фразеалагізма;

2) склалі з гэтым фразеалагізмам сказ

3) згадалі сінонім з беларускай мовы ці адпаведнік з рускай мовы (па 3 балы за кожны этап)

**Запасны варыянт**:

1 - **Ганяць сабак** (хадзіць без справы, лодарнічаць, нічога не рабіць; бить баклуши, плевать в потолок, собакам сено косить; плявать у паталок, лынды біць, біць бібікі, валяць дурня)

2 - **Гнуць у тры пагібелі** (прымусіць працаваць некага; гнуць у бараноў рог, гнуць у крук; гнуть в дугу)

**5 конкурс “ЦЫТУЕМ”**

Задача гульцоў у наступным конкурсе – працягнуць фразу і зарабіць лідарскія 3 балы.

1 заданне – працянуць прыказку і зарабіць 3 балы.

1) Спачатку падказка: гэта прыказка ўжываецца як адзін з паказчыкаў народнага каленадара прыроды. А цяпер працягніце саму прыказку:

- ГУСІ НІЗКА … (зіма блізка)

2) Прыказка ўжываецца як ацэнка Каляд як хрысціянскага свята. Як вядома, на Каляды нельга было працаваць, толькі еш ды ляжы

- КАЛЯДКІ – ДОБРЫЯ СВЯТКІ, ПАД’ЕЎ ДЫ… (на палаткі)

2 заданне – музычнае заданне. Увага на экран.

1) Гучыць “Купалінка”

- назавіце песню (“Купалінка”, беларуская народная песня, “Верасы”) **Прапушчаны радок:**

2) Гучыць “Алеся”

- назавіце песню (“Алеся”, словы А.Куляшова, музыка , выконвае Ул. Мулявін)

**Прапушчаны радок:**

3 заданне – паэтычнае. Увага.